Document ID: 31999R0936

Uredba Komisije (ES) št. 936/1999
z dne 27. aprila 1999
o spremembi ali razveljavitvi nekaterih uredb o uvrstitvi blaga v kombinirano nomenklaturo
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo Komisije (ES) št. 2261/98 [2] in zlasti člena 9 Uredbe,
(1) ker je Uredba (EGS) št. 2658/87 vzpostavila nomenklaturo blaga, v nadaljevanju imenovano "kombinirana nomenklatura", za sočasno izpolnjevanje zahtev skupne carinske tarife Skupnosti ter statistike zunanje trgovine Skupnosti;
(2) ker je Skupnost podpisnica Mednarodne konvencije o harmoniziranem poimenovanju in šifrskih oznakah blaga, znanem kot "harmonizirani sistem";
(3) ker je bila posledično na podlagi harmoniziranega sistema vzpostavljena navedena kombinirana nomenklatura;
(4) ker je bilo zaradi zagotavljanja enotne uporabe kombinirane nomenklature, priložene k navedeni uredbi, treba sprejeti ukrepe v zvezi z uvrstitvijo blaga iz Prilog te uredbe;
(5) ker je treba zaradi sprememb poimenovanja izdelkov, njihovih oznak in pravnih pojasnil v nomenklaturi harmoniziranega sistema ali v kombinirani nomenklaturi, nekatere uredbe o uvrstitvi razveljaviti, če takšne uredbe niso več ustrezne ali veljavne;
(6) ker je treba posodobiti nekatere uredbe, ki so še ustrezne, vendar se sklicujejo na oznake in pravna pojasnila, ki ne obstajajo več, da se upoštevajo ustrezne veljavne oznake in pravna pojasnila;
(7) ker so ukrepi, predvideni s to uredbo, v skladu z mnenjem oddelka za tarifno in statistično nomenklaturo Odbora za carinski zakonik,
SPREJELA NASLEDNJO UREDBO:
Člen 1
V uredbah, naštetih v stolpcu 2 Priloge A, ki se nanašajo na blago iz stolpcev 3 in 4, se oznake in pravna pojasnila kombinirane nomenklature iz stolpca 5 nadomestijo z oznakami in pravnimi pojasnili kombinirane nomenklature, navedenimi v stolpcu 6.
Člen 2
Uredbe, naštete v Prilogi B, se razveljavijo.
Člen 3
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. aprila 1999

Labels: 3